Ysgol Reoli Caerdydd>Cyrsiau>Rheoli Marchnata – BA (Anrh)\nRheoli Marchnata – BA (Anrh)\nDatblygwyd y BA (Anrh) Rheoli Marchnata ym Met Caerdydd ar y cyd â meysydd llafur y Sefydliad Marchnata Siartredig (CIM). Mae gan y cwrs enw da am ei bwyslais galwedigaethol - bydd dod yn 'Farchnatwr Met' yn eich galluogi i gael y wybodaeth academaidd a'r sgiliau ymarferol sydd eu hangen i gael gwaith yn y diwydiant marchnata.\nMae'r Sefydliad Rheoli Siartredig (CIM) yn disgrifio marchnata fel y broses reoli sy'n gyfrifol am adnabod, rhagweld a bodloni gofynion cwsmeriaid yn broffidiol. Mae marchnata'n swyddogaeth fusnes hanfodol ac efallai mai dyma'r elfen bwysicaf wrth bennu proffidioldeb busnes.\nAr ôl graddio bydd gennych sylfaen eang o wybodaeth am farchnata a rheoli, ac yn ôl marchnatwyr dyma fydd y galluoedd gwybodaeth pwysicaf ymhen pum mlynedd: Marchnata Digidol, Brandio, Cyfathrebu Marchnata, Marchnata Byd-eang a Rhyngwladol, Cysylltiadau Cyhoeddus ac Enw Da Corfforaethol a gallu siarad Ffrangeg, Sbaeneg neu Tsieinëeg Mandarin. Hefyd, bydd gennych y galluoedd personol y mae uwch reolwyr yn eu disgwyl gan farchnatwr proffesiynol: creadigol, yn fasnachol graff, yn ysbrydoledig ac heb fod ofn risg.\nDyfarnwyd statws 'Porth Graddedigion' CIM i'n gradd BA (Anrh) Rheoli Marchnata – mae'r achrediad hwn yn rhoi cyfle i'n myfyrwyr gael eu heithrio o'r cymwysterau CIM Tystysgrif mewn Marchnata Proffesiynol a Diploma mewn Marchnata Proffesiynol. Yn ogystal â hyn, byddwch yn gallu cymryd rhan yng nghymdeithas myfyrwyr y Sefydliad Marchnata Siartredig (CIM) a dilyn yn ôl traed ein myfyrwyr llwyddiannus drwy gymryd rhan yn y gweithgareddau entrepreneuraidd . gweithgareddau entrepreneuraidd a chreadigol y CIM. Bydd y gystadleuaeth yn eich galluogi i gael blas ar sut beth yw gweithio i asiantaeth farchnata drwy weithio ar ymgyrch ar gyfer brand adnabyddus yn y diwydiant, gyda'r 12 sy'n cyrraedd y brig yn cael eu gwahodd i gyflwyno eu syniadau i'r cleient wyneb yn wyneb.\nMae'r cwrs yn integreiddio profiad 'byd go iawn' yn ein harferion addysgu er mwyn galluogi dealltwriaeth glir o'r broses rheoli marchnata. Mae aseiniadau'n seiliedig ar darddiad lleol ac mae darlithwyr gwadd hefyd o blith ymarferwyr o gwmnïau fel Cymdeithas Adeiladu'r Principality, Admiral Insurance, Confused.com, Lloyds Bank a Johnson and Johnson.\nByddwch yn cael cyfle hefyd i astudio iaith fel gweithgaredd allgyrsiol ac i astudio dramor am semester i ehangu eich profiad a'ch sgiliau; pob un yn fantais o ran sicrhau llwyddiant mewn Rheoli Marchnata.\nSylfeini Cyllid i Reolwyr (20)\nRheoli Adnoddau Dynol (HRM) (20)\nSylfeini'r Gyfraith (20)\nDewis o blith:\nBrandio a Chysyniadau Cysylltiadau Cyhoeddus (20)\nTechnegau Hysbysebu a Gwerthu (20)\nYmddygiad Defnyddwyr (20)\nCyfathrebu Marchnata Creadigol (20)\nRheoli Perfformiad Marchnata (20)\nBrandio Ar Waith gan gynnwys Lleoliad Gwaith (20)\nCysylltiadau Cyhoeddus Ar Waith gan gynnwys Lleoliad Gwaith (20)\nHysbysebu Ar Waith gan gynnwys Lleoliad Gwaith (20)\nGwerthu Ar Waith gan gynnwys Lleoliad Gwaith (20)\nDewis opsiwn 20 credyd o blith:\nYm mlwyddyn dau yno cewch eich cynorthwyo i ddod o hyd i leoliad gwaith perthnasol a defnyddiol. Mae'r lleoliad gwaith yn cynnig y profiad o roi'r theori ar waith a gweld sut mae'r theori'n cael ei defnyddio mewn sefydliad, yn uniongyrchol. Mae hyn wedi cael derbyniad da iawn gan gyflogwyr a bydd yn rhoi mantais i chi wrth wneud cais am swyddi ar ôl graddio.\nBlwyddyn mewn Diwydiant:\nMarchnata Rhyngwladol a Byd-eang (20)\nRheoli Cyfrifon Allweddol ar gyfer Marchnatwyr (20)\nCynllun Marchnata (40)\nLansio Menter (40)\nGweledigaeth o Gynaliadwyedd ar gyfer Newid (20)\nBydd blwyddyn tri/pedwar yn rhoi dewis i chi ymchwilio, ysgrifennu a chyflwyno Cynllun Marchnata hefyd. Mae ein myfyrwyr wedi gweld hyn yn ddefnyddiol iawn, gan ddefnyddio eu sgiliau a'u gwybodaeth i fynd i'r afael â gofynion sefydliadau. Byddwch yn gweithio gyda sefydliadau i fynd i'r afael â materion marchnata penodol ac ennill lefel uchel o brofiad, yn ogystal â ffurfio perthynas waith dda gyda'r sefydliadau. Bydd hyn o fudd mawr i'ch gyrfa.\nBydd y dull dysgu ac addysgu sy'n canolbwyntio ar y myfyriwr yn cael ei annog drwy ddefnyddio strategaethau addysgu penodol; astudiaethau achos; prosiectau; tiwtorialau; ymarferion ymarferol, a ategir gan y defnydd o ddeunyddiau cymorth priodol; darlithoedd gan arbenigwyr busnes; fideos; meddalwedd gyfrifiadurol. Mae ymgysylltu'n weithredol â'r deunydd pwnc yn gwella dysgu ac mae llawer o'r strategaethau dysgu a ddefnyddir yn ceisio hyrwyddo hyn.\nCewch eich asesu'n barhaus drwy gydol y cwrs ar sail gwaith cwrs, cyflwyniadau ac arholiadau. Bydd asesiadau ar ffurf arholiadau (a welir/nas gwelir, llyfr agored, traethodau/atebion byr), traethodau, asesiad ymarferol, cyflwyniadau, adroddiadau unigol a grŵp, a thraethawd hir, gyda llawer ohonynt yn canolbwyntio ar astudiaethau achos bywyd go iawn.\nYn ystod y cwrs byddwch yn datblygu'r sgiliau a'r ddealltwriaeth allweddol sydd eu hangen ar gyfer busnes gydag arbenigedd mewn rheoli marchnata sy'n ganolog i bob swyddogaeth fusnes. Ar ôl cwblhau'r cwrs yn llwyddiannus bydd y sgiliau gennych i gael swydd ym maes rheoli marchnata, gan roi eich sgiliau ar waith mewn swyddi hysbysebu, ymchwil marchnata, rheoli gwerthu, rheoli cynnyrch, gwasanaeth cwsmeriaid, cysylltiadau cyhoeddus a rheoli busnes.\nMae'r cwrs hwn wedi'i gynllunio ar y cyd â'r Sefydliad Marchnata Siartredig (CIM), er mwyn rhoi cyfle i chi gael eich eithrio o Dystysgrif mewn Marchnata Proffesiynol a Diploma mewn Marchnata Proffesiynol y CIM. Byddwch hefyd yn gallu ymuno â'n grŵp myfyrwyr CIM sy'n annog pob myfyriwr i gymryd rhan yn ein cymuned dysgu marchnata drwy drefnu siaradwyr gwadd a rheoli digwyddiadau sy'n canolbwyntio ar farchnata. Bydd cynnwys siaradwyr deinamig a digwyddiadau rhwydweithio defnyddiol yn gwella eich profiad dysgu. Yn olaf, byddwch yn gallu cymryd rhan mewn gweithgareddau entrepreneuraidd fel cystadlu yn y CIM Pitch/Brolio.\nNod y cwrs yw bod astudio a phrofiad ymarferol yn rhoi'r gobaith gorau o gyflogadwyedd ar ddiwedd y cwrs gradd. O'r herwydd, cewch gyfle i raddio gyda sylfaen eang o wybodaeth farchnata a'r potensial i fod yn arbenigwr ar ddefnydd strategol o farchnata, marchnata digidol, cyfathrebu marchnata integredig, brandio a marchnata byd-eang. At hynny, byddwch wedi cael profiad o'r 'byd go iawn', cyfle i gymryd rhan yn ein cymuned ddysgu CIM ac yn gallu siarad iaith arall. Dylai myfyrwyr Marchnata Met Caerdydd fod yn eithriadol oherwydd eu gallu i gymhwyso gwybodaeth ddamcaniaethol mewn amgylchedd ymarferol.\nAr gyfer ymholiadau am y cwrs benodol, cysylltwch â Dr Nicola Williams-Burnett, arweinydd y rhaglen:\nCod UCAS: N500